Robert Hanssen

Robert Philip Hanssen (1944–2023) var en amerikansk FBI-agent som ble dømt for spionasje for Sovjetunionens KGB og etterfølgerstaten Russlands SVR i perioden 1985 til 2001. I en kort periode tidligere (1979–1981) skal han først ha arbeidet for GRU, men uten å ha kunnet utlevere særlig interessant informasjon. Han var da tilknyttet FBI i New York. I sin mest aktive periode (1985–1991) var han først tilknyttet FBI i New York og deretter FBI-hovedkvarteret i Washington, og skal ha solgt flere og mer sensitive hemmeligheter til Sovjetunionen enn i noen annen amerikansk-sovjetisk spionasjeaffære noensinne. Opplysninger fra ham og Aldrich Ames førte også til at Sovjetunionen tilbakekalte noen av sine agenter fra USA og henrettet dem ettersom de var blitt «snudd».
Liv og virke
 Bakgrunn
Robert Hanssen ble født i en luthersk familie som bodde i Norwood Park-området.Havill, Adrian: «The Spawning of A Spy .» Robert Philip Hanssen: The Spy who Stayed out in the Cold. Crime Library. Lest 11. april 2012. Han var av norsk avstamning. Faren hans, Howard (død 1993), en politimann i Chicago, ble angivelig følelsesmessig brutalt kald mot Robert i barndommen.U.S. Department of Justice "A Review of the FBI's Performance in Deterring, Detecting, and Investigating the Espionage Activities of Robert Philip Hanssen" , (Archive) 14. august 2003 Hanssen ble uteksaminert fra William Howard Taft High School i 1962 og gikk på Knox College i Galesburg i Illinois, hvor han tok en bachelorgrad i kjemi i 1966.

Hanssen søkte på en kryptografjobb i National Security Agency etter at han ble uteksaminert, men fikk avslag på grunn av budsjettnedskjæringer. Han meldte seg på tannlegestudiet ved Northwestern University,Adrian Havill, Court TV, Robert Philip Hanssen: The Spy who Stayed out in The Cold . Lest 6. februar 2007. men han skiftet fokus til business etter tre år.Dolores Flaherty, Chicago Sunday-Times Hanssen, the spy with two faces 23. november 2003. Lest 6. februar 2007

Hanssen tok en MBA i regnskap og informasjonssystemer i 1971 og tok jobb i et regnskapsfirma. Han sluttet etter ett år og begynte i Chicago Police Department som en internettetterforsker, med spesialisering i rettsmedisinsk regnskap.

Hanssen hadde møtt Bernadette «Bonnie» Wauck, en katolikk, mens han gikk på tannlegeskole på Northwestern. Paret giftet seg i 1968, og Hanssen konverterte fra lutherdom til katolisisme.

FBI
I januar 1976 forlot Hanssen Chicago-politiet for å bli med i Federal Bureau of Investigation (FBI). Han kom raskt til FBIs avdeling i Gary i Indiana. Han var så tilknyttet FBI i New York City. Året etter ble han overført til kontraspionasjen og fikk i oppgave å bygge opp en database over sovjetisk etterretning for FBI.

I 1979 tilbød Hanssen sine tjenester til den sovjetiske militære etterretning (GRU). Han indikterte aldri noe politisk eller ideologisk motiv for sine handlinger, og fortalte FBI etter han ble avslørt at det dreide seg utelukkende om penger. Under sin første syklus av informantvirke for GRU, gav han detaljer om FBIs avlyttingsaktivitet, og gav dem lister over folk FBI mistenkte for å spionere mot USA. 
Informant for Sovjetunionen
Opplysninger fra ham og senere fra Aldrich Ames (som arbeidet i CIA) førte også til at Sovjetunionen tilbakekalte noen av sine agenter fra USA og henrettet dem ettersom de var blitt «snudd». Den viktigste de avslørte, var antagelig Dmitrij Fjodorovitsj Poljakov, en GRU-offiser som hadde vært informant for FBI og CIA siden 1960-årene.

Hanssen fortsatte sin informantvirksomhet i 1985 da han formidlet navn på KGB-folk som var blitt dobbeltarbeidere for FBI. I sin mest aktive periode (1985–1991) var han først tilknyttet FBI i New York og deretter FBI-hovedkvarteret i Washington, og skal ha solgt flere og mer sensitive hemmeligheter til Sovjetunionen enn i noen annen amerikansk-sovjetisk spionasjeaffære noensinne.

Han skal ha forrådt en rekke amerikanske overvåkningsmetoder og forsvarstiltak i tilfelle nasjonal krise, og forpurret etterforskningen av en mulig amerikansk sovjetagent, Felix Bloch. I november 2000 reflekterte han over sin rolle i en meddelelse til russerne:

Bloch was such a shnook. … I almost hated protecting him, but then he was your friend, and there was your illegal I wanted to protect. 

Sent 2000 mottok FBI informasjoner som identifiserte Hanssen som spion for russerne. At man i så mange års leting etter den muldvarp man mente var i CIA eller i byrået selv ikke hadde funnet ham, skyldtes delvis utilstrekkelig problembevissthet i FBI, og de teknikkene Hanssen benyttet i sin kontakt med sovjeterne, der datateknikk også spilte en rolle. Han ble forsiktig inntil det paranoide, og kunne f.eks. kryptere materiale i 40-track mode.  I arbeidet med å finne ham var det i den ca. tre måneder lange sluttfasen ca. 50 som var engasjert i arbeidet med å felle ham. Én av dem, Eric O'Neill, fulgte ham daglig i arbeidet etter at han ble gjort til Hanssens sekretær. Han klarte å få fatt på Hanssens Palm III for en kort periode og lastet ned det krypterte inkriminerende innholdet.

Hanssen ble med tiden mildt refsende overfor russerne, og uttrykte frustrasjon over at han ikke hadde muligheter til å forpurre amerikanernes avsløring av agenten Stanislav Borisovitsj Gusev i 1999. Amerikanerne hadde oppdaget avlyttingsutstyr inne i sitt utenriksdepartement, men hadde ennå ikke avslørt hvem som stod bak, og Hanssen klarte ikke å advare russerne.

Han ble også temmelig belærende og formanende i sine meldinger til SVR. Eksempel (juni 2000):

The U.S. can be errantly likened to a powerfully built but retarded child, potentially dangerous, but young, immature and easily manipulated. But don't be fooled by that appearance. It is also one which can turn ingenius quickly, like an idiot savant, once convinced of a goal.  
Arrestasjon, dom, død
Hanssen ble arrestert den 18. februar 2001 umiddelbart etter at han hadde foretatt et dead drop i Foxstone Park nær sitt hjem i Vienna i Virginia. Han ble senere dømt til livsvarig fengsel, og sendt til soning i ADX Florence, i et strengt fengsel i Colorado.

Han fikk kreft, og døde på sin celle den 5. juni 2023, i en alder av 79 år.

Forunderlige personlige sider
Ifølge USA Today beskrev dem som kjente familien Hanssen den som en nær og tett familie. De deltok i messen ukentlig og var veldig aktive i Opus Dei. Hanssens tre sønner gikk på The Heights School i Potomac, en studieforberedende skole for gutter.[69] Hans tre døtre gikk på Oakcrest School for jenter i Vienna i Virginia, en uavhengig katolsk skole. Begge skolene er tilknyttet Opus Dei. Hanssens kone, Bonnie, pensjonerte seg fra undervisningen av teologi ved Oakcrest i 2020.

En prest ved Oakcrest sa at Hanssen regelmessig hadde deltatt i  daglig messe kl. 06.30 i over et tiår. Opus Dei-medlem C. John McCloskey sa at han også av og til deltok på den daglige middagsmessen ved det katolske informasjonssenter i sentrum av Washington, D.C. Etter å ha blitt fengslet, hevdet Hanssen at han med jevne mellomrom hadde skriftet spionasjen til prester i skriftemål. Han oppfordret andre katolikker i FBI til å overvære messen oftere og fordømte russerne som «gudløse», - selv om han hadde spionert for dem.

På Hanssens forslag, og uten hans kones viten, ville en venn ved navn Jack Hoschouer, en pensjonert armeoffiser, noen ganger se på Hanssens ha sex gjennom et soveromsvindu. Hanssen begynte deretter å videofilme sin soverromssex med hustruen i hemmelighet og delte videobåndene med Hoschouer. Senere gjemte han et videokamera på soverommet koblet til via en TV-linje med lukket krets slik at Hoschouer kunne observere Hanssens fra gjestesoverommet. Han beskrev også eksplisitt de seksuelle detaljene om ekteskapet hans på chatterom på Internett, og ga informasjon tilstrekkelig til at de som kjente dem kunne gjenkjenne paret.CNN, American Morning with Paula Zahn Look at FBI Spy Robert Hannsen   8. januar 2002. Lest 31. januar 2007.

Hanssen besøkte ofte strippeklubber i Washington DC, og tilbrakte mye tid med en stripper fra Washington ved navn Priscilla Sue Galey. Hun reiste med Hanssen på besøk til Hongkong og ble med til FBIs treningsanlegg i Quantico i Virginia. Hanssen ga henne penger, juveler og en brukt Mercedes-Benz, men avsluttet kontakten med henne før han ble arrestert da hun begynte å utvikle et skadelig bruk av rusmidler og engasjere seg i prostitusjon. Galey hevder at selv om hun tilbød seg å ha sex med ham, takket Hanssen nei og sa at han prøvde å konvertere henne til katolisismen.Ex-stripper describes her time with accused spy CNN. Lest 11. desember 2006.

 Filmer 
Hanssens spionasje er blitt tematisert i to amerikanske filmer. Master Spy: The Robert Hanssen Story, en film laget for fjernsyn, ble vist i 2002. Hanssens rollefigur var spilt av William Hurt. I februar 2007 kom Breach, en film om Hanssen og siste fase av etterforskningen som førte til at han ble tatt. Her er det Chris Cooper som spiller Hanssen.

Litteratur

 ; PDF Version  (Archive)










 Referanser 

 Eksterne lenker 
 FBIs detaljert begrunnede begjæring om arrestordre og ransakelsesfullmakt to dager før arrestasjonen

Kategori:FBI-agenter
Kategori:Spioner fra USA
Kategori:Spioner fra USA under den kalde krigen
Kategori:Spioner for Sovjetunionen
Kategori:Spioner for Russland
Kategori:Personer tilknyttet GRU
Kategori:Personer tilknyttet KGB
Kategori:Personer tilknyttet SVR
Kategori:Personer fra USA av dansk opphav
Kategori:Personer fra USA av tysk opphav
Kategori:Personer fra Chicago
Kategori:Personer dømt for spionasje
Kategori:Personer fra Vienna i Virginia